
CONSILIUL JUDEŢEAN

HOTĂRÂRE                                                                         
privind aprobarea bugetului şi a programelor, proiectelor şi acţiunilor culturale la Biblioteca Judeţeană „George Coşbuc” 
Bistriţa-Năsăud pe anul 2014

Consiliul Judeţean Bistriţa-Năsăud, întrunit în şedinţă ordinară, în prezenţa preşedintelui şi a 29 consilieri judeţeni;

Având în vedere:

- expunerea de motive nr. 1996 din 12.02.2014 a Vicepreşedintelui Consiliului Judeţean Bistriţa-Năsăud;

-  raportul nr. IIA/1997 din 12.02.2014 al Direcţiei economice; 

- adresa nr. 130 din 07.02.2014 a Bibliotecii Judeţene „George Coşbuc” Bistriţa-Năsăud, înregistrată la Consiliul Judeţean Bistriţa-Năsăud sub nr. IIA/1792 din 07.02.2014;
- prevederile Hotărârii Consiliului Judeţean Bistriţa-Năsăud nr. 8/2014 privind aprobarea bugetului propriu al Consiliului Judeţean Bistriţa-Năsăud pe anul 2014 conform Legii bugetului de stat pe anul 2014 nr. 356/2013 şi a estimărilor pe anii 2015-2017;
-  prevederile Legii nr. 356/2013 - Legea bugetului de stat pe anul 2014;
- prevederile art. 19 alin.(1) lit.”b” din Legea nr. 273/2006 privind finanţele publice locale, cu modificările şi completările ulterioare;
-  prevederile Legii nr. 500/2002 privind finanţele publice locale;
- prevederile art. 1, art. 4 şi art. 29ˆ1 din Ordonanţa Guvernului nr. 51/1998 privind îmbunătăţirea sistemului de finanţare a programelor, proiectelor şi acţiunilor culturale, cu modificările şi completările ulterioare;

- raportul nr. IC/2712 din 26.02.2014 al Comisiei de cultură;
- raportul nr. IC/2714 din 26.02.2014 al Comisiei economice;

- raportul nr. IC/ 2715 din 26.02.2014 al Comisiei de administraţie.

În temeiul prevederilor art. 91 alin.(1) lit.„d”, alin.(5) lit.”a” pct. 4, art. 97, art. 98 şi art. 115 alin.(1) lit.”c” din Legea nr. 215/2001 privind administraţia publică locală, republicată, cu modificările şi completările ulterioare,
HOTĂRĂŞTE:

Art.1. Se aprobă bugetul la Biblioteca Judeţeană „George Coşbuc” Bistriţa-Năsăud pe anul 2014, prevăzut în Anexa nr. 1. 
Art.2. (1) Se aprobă Programele, proiectele şi acţiunile culturale la Biblioteca Judeţeană „George Coşbuc” Bistriţa-Năsăud pe anul 2014, prevăzute în Anexa nr. 2.
(2) Ordonatorul terţiar de credite este împuternicit ca, în limita sumelor alocate pentru activităţile aprobate potrivit alin.(1), să dispună redistribuirile financiare rezultate din economiile la acţiunile realizate, pentru alte activităţi cuprinse în program.
Art.3. Anexele nr. 1 şi 2 fac parte integrantă din prezenta hotărâre.
Art.4. Prezenta hotărâre a fost adoptată cu un număr de 18 voturi « pentru ».
Art.5. Prezenta hotărâre se publică în Monitorul Oficial al judeţului Bistriţa-Năsăud.
Art.6. Cu ducerea la îndeplinire a prevederilor prezentei hotărâri, se încredinţează Direcţia economică din cadrul Consiliului Judeţean Bistriţa-Năsăud şi Biblioteca Judeţeană „George Coşbuc” Bistriţa-Năsăud.
Art.7. Prezenta hotărâre se comunică de către Serviciul administraţie şi relaţii publice cu:


- Direcţia economică;


- Biblioteca Judeţeană „George Coşbuc” Bistriţa-Năsăud;
- Instituţia Prefectului judeţul Bistriţa-Năsăud.
PREŞEDINTE,

EMIL RADU MOLDOVAN

